Օրմի

**Օրմի**, նաև՝ **Քորմի** (. արտասանվում է *Oor'mie*, , պատմական անվանումը՝ *Curmi*  կամ *Casal Fornaro*), քաղաք Մալթայի Հանրապետությունում՝ կղզու կենտրոնական մասում։ Բնակչության թվաքանակով երկրում զբաղեցնում է երրորդ տեղը։ 2018 թվականի մարտի 31-ի տվյալներով քաղաքում ապրում էր 16.324 մարդ։ Ավագ սերնդի խոսակցական լեզուն տեղական բարբառն է։

## Պատմություն
Պատմական փաստաթղթերում Օրմին առաջին անգամ հիշատակվել է 1417 թվականին. այդ ժամանակ բնակկավայրում եղել է շուրջ 100 տղամարդ՝ ազգային գվարդիայի ռազմիկներ։

1743 թվականին Մալթայի ուխտի մեծ մագիստր Մանուել Պինտո դե Ֆոնսեկան Օրմիին քաղաքի կարգավիճակ է շնորհել և վերանվանել  «*Città Pinto*»:

19-րդ դարի կեսերից Օրմին դարձել է Մալթայի առևտրաարհեստագործական խոշորագույն կենտրոններից մեկը՝ ջրի ու էլեկտրաէներգիայի մատակարարման ցանցերով, մի բան, որ հազվադեպ էր այն Ժամանակներում։ Այդ տարիներին քաղաքը համբավվել էր նաև պարբերաբար կազմակերպվող ձիարշավային մրցույթներով։

## Մշակույթ
Մալթայում Օրմին հայտնի է նաև որպես հացաթխման մայրաքաղաք. երկրի փռերի մեծ մասն այստեղ է գործում։ Որոշ փռեր մինչև օրս աշխատում են ավանդական եղանակով, որպես վառելիք փայտ կամ փայտածուխ են օգտագործում։

Թե՛ քաղաքի բնակիչների և թե՛ հյուրերի, զբոսաշրջիկների շրջանում մեծ ժողովրդականություն են վայելում ամեն տարի այստեղ կազմակերպվող երկօրյա «*Գինու փառատոնը*» և «*Թռչնային փառատոնը*»։

## Տեսարժան վայրեր
* Սուրբ Գևորգ եկեղեցի (*Parish Church of St George*)  1585 թ.
* Հաղթանակի եկեղեցի (*Victory Church*) XVII դ.
* Սբ. Սեբաստիան եկեղեցի (*Church of St Sebastian*)  1940 թ.
* Սբ. Պետրոս մատուռ (*St Peter's Chapel*)  XVII դ.
* Սբ. Ֆրանցիսկոսի և սբ. Պողոսի մատուռ (*Chapel of St Francis de Paul*)
* Ավետման մատուռ (*Chapel of the Annunciation*)
* Սբ. Մարիամ մատուռ (*Chapel of Santa Marija tal-Qrejqca*)
* Սբ. Կատարինե մատուռ (*Chapel of St Catherine*)
* Loggia Pinto,  1772 թ.
* Palazzo Stagno

## Առևտուր
Քաղաքում գործող առևտրական խոշոր օբյեկտներից են *Pavi Shopping Complex* համալիրը, Lidl սուպերմարկետը,  *Shopwise* սուպերմարկետը։

## Պատկերասրահ

Sait George Church, Qormi.jpeg|Սբ. Գևորգ եկեղեցին
Tal-Vitorja, Qormi.jpg|Հաղթանակի եկեղեցին
St Sebastian parish church Qormi.jpg|Սբ Սեբաստիան եկեղեցին
St Peter's chapel Qormi.jpg|Սբ. Պետրոս մատուռը
St Francis Church Qormi 2.jpg|Սբ. Ֆրանցիսկոս և Պողոս մատուռը
Lunzjata chapel Qormi.jpg|Ավետման մատուռը
Ta' Qrejca chapel Qormi.jpg|Սբ. Մարիամ մատուռը
St Catherine's church Qormi.jpg|Սբ. Կատարինա մատուռը
Pinto Arch.jpg|Պինտոյի կամարը
Palazzo Stagno, Qormi, Malta.jpeg|Stagno պալատը
St Francis Church Qormi 3.jpg|Տեսարան քաղաքից
Qormi night from Marsa.JPG|Իրիկնային Օրմին
Socjeta Filarmonika Pinto, Qormi.jpg|Ֆիլհարմոնիան


## Անվանի օրմեցիներ
* Օլիվիա Լյուիս — երգչուհի
* Աբելա Ջորջ — Մալթայի Հանրապետության 8-րդ նախագահ
* Աբելա Ռոբերտ —  վարչապետ

## Գրականություն
* W&R Chambers Limited and Cambridge University Press, *Chambers World Gazetteer: an A-Z of Geographical Information*, 5th edition, 1988, page 528
* Barry Turner (ed.), *The Statesman's Yearbook: The Politics, Cultures and Economies of the World 2005*, Palgrave Macmillan, page 1113

## Ծանոթագրություններ

## Արտաքին հղումներ
* Քաղաքային խորհրդի կայքը (англ.)
* Բարի ուրբաթի ծիսակատարությունը Օրմիում (англ.)
* Քաղաքային խորհրդի կայքը (англ.)

Կատեգորիա:Մալթայի բնակավայրեր
Կատեգորիա:Մալթայի քաղաքներ